Jean Camille Chaigneau

**Jean Camille Chaigneau** naskiĝis  (naskiĝloko ne konfirmita), mortis  en la urbo Villeneuve-la-Comtesse, Francio, estis franca verkisto, poeto, spiritisto kaj esperantisto.

## Vivo 
Studis medicinon, estis alvokita por servi kiel sukuristo dum la milito de 1870 kaj iĝis militkaptito en Alzaco. Pli malfrue ekokupiĝis pri psikismaj sciencoj kaj fariĝis spiritisto . Filo de Jean Alexandre Chaigneau (nask. 23/01/1807, mort. 23/01/1892), kelkfoje menciita en la Spiritisma revuo, fondita de Allan Kardec, en kiu li subskribas kelkajn artikolojn. Jean Alexandre Chaigneau estis kuracisto kaj urbestro de Villeneuve-la-Comtesse, Francio (1871-1878) kaj havis du filojn: Jean Alcide Ernest Chaigneau (nask. 22/01/1845, mort. en Parizo en 1899), kuracisto kaj pli malfrue (1879-1890) urbestro de Villaneuve-la-Comtesse. Estis sekretario kaj prezidanto de la Pariza Societo pri Spiritismaj Studoj, kaj sekretario de Société Psychologique, sub la prezido de s-ro Pauvety. En 1883 komencas kunlabori kun Gabriel Delanne, kiu konsideris lin kiel amikon.

## Verkoj 
Verkis diversajn librojn, ekzemple:
* Les mirages (1875).
* Les chrysanthèmes de Marie (1880).
* Appendice aux chrysanthèmes de Marie (1883).
* Les principes supérieurs de l’etre. Etude comparée d’occultisme et de spiritisme, conférence faite à la Société de Spiritisme Scientifique.
* Montmartre, histoire simple (1892). Petit roman où l’auteur synthétise les destinées humaines sur la base du Couple immortel.
* Les harmonies progressives (1902). Essai d’exploration vers les communes destinées.

Iĝis konata en Francio kiel poeto kaj verkisto pro la poemaro *Les Chrysanthèmes de Marie* (kies poemoj estas mediumaj, sed mediume skribita ne de Camille), kiu fariĝis referenco por la tiamaj francaj spiritistoj. Publikigis la spiritualisman teatraĵon “Par un clair de lune” en la Spiritisma revuo, en 1912, en kiu li estas menciita kiel “dolĉa poeto”.

Pluraj el liaj poemoj aperas en la Revuo scienca kaj morala de spiritismo, de Gabriel Delanne kaj en la Spiritisma revuo (sub la redaktoreco de Pierre-Gaëtan Leymarie ĝis 1901 kaj de Pierre Leymarie ĝis 1916).

Fondis kaj redaktis la revuon *L’humanité intégrale*, pri spiritismo kaj psikologiaj sciencoj (komence Revue l’immortaliste), plurfoje citita en la Spiritisma revuo kaj en la Revuo scienca kaj morala de spiritismo.

Verkis la artikolon “Spiritismo kaj lingvo internacia” (franclingve), publikigitan ekz. en 1907 en la Revuo scienca kaj morala de spiritismo, verŝajne la unua verkaĵo, kiu rilatigas spiritismon kun esperanto. En la sama jaro, okaze de la 50-a datreveno de la spiritisma doktrino aperigis artikolon en la Spiritisma revuo omaĝe al Allan Kardec.

Artikolis ankaŭ por La revuo, de Carlo Bourlet.

En decembro 1908 publikigis en la revuo de Gabriel Delanne la programon kaj celaron de Esperanta Psikistaro, societo kunfondita de li; sekvas mallonga laŭda komento de Delanne kun mencio pri kurso de Esperanto gvidota de Camille. Pri Esperanta Psikistaro Chaigneau publikigis notojn ankaŭ en la Spiritisma revuo, en 1910.

## Poemo 
En la dua numero de la Revuo de Esperanta Psikistaro aperas poemo originale verkita de li en Esperanto. Ĝin oni ludas laŭ Marseljezo, la franca himno.

## Cetere 
Apendice de la verketo Raporto pri la subkongreso de Esperanta Psikistaro aperis en 1911 psikisma terminaro verkita de li.

Pri lia nomo: En biografia teksteto pri la patro de Camille, J. Camille Chaigneau aperas kiel Jean *Alexandre* Camille Chaigneau. (konsulto en 27/08/2021).

## Referencoj 
Kategorio:Naskiĝintoj en Francio
Kategorio:Francaj psikiatroj
Kategorio:Francaj spiritistoj
Kategorio:Francaj esperantistoj‎
Kategorio:Francaj verkistoj